Eilse päeva  rõõme varjutas ainult teadasaamine, et leukeemia on ühest noorest mehest võitu saanud. Olen ta võitlemistele kaasa elanud ta blogi kaudu, isiklikult ma teda ei tundnud, aga ta on siit samast meie lähedalt ja kõigile me noortele sõpradele tuttav, me tunneme ta ema ja ta väike vend lõpetas just Mrt juures sukelduskursuse. Nii kurb, kui noored inimesed nii vara lähevad. Küünlad, mis eile õhtul terrassil süütasin, ei olnud ainult rõõmsaks õhtuvalguseks. Meie provintsis on nii väga paljudel põhjust nüüd jällegi  elu ja surma üle mõtiskleda.